ผมสำเร็จความไคร่ให้แฟน (ล้างมือ 4-5 ครั้งด้วยสบู่ตลอด) ไม่มีการสอดใส่หรือช่วยตัวเองของผมเองก่อนหน้านั้น และหลังจากเสร็จ ก็ให้แฟนล้างตรงนั้นด้วยสบู่ตลอด จนผ่านมา 1 อาทิตย์ แฟนมีประจำเดือนวันที่ 12 จนกระทั่งวันที่ 14 แฟนบอกว่าตอนเย็นหลังจากสอบเสร็จ มีการอาการเวียนหัวและอาเจียน พร้อมกับมีประจำเดือนเป็นลิ่มเลือดสีดำ ไม่ทราบว่า มันเกี่ยวข้องการท้องไหมครับ? (วันนี้เวียนหัวนิดหน่อย)
สวัสดีค่ะ การใช้มือสอดใส่ช่องคลอด โดยที่มือไม่ได้เปื้อนน้ำอสุจิ และไม่ได้มีการใช้อวัยวะเพศชายสอดใส่ โอกาสในการตั้งครรภ์ก็ถือว่าไม่มีค่ะ นอกจากนี้ หากประจำเดือนได้มาแล้วในวันที่ 12 ส.ค. โดยมาในช่วงวันที่ที่ควรจะมา และมีเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ ดังนั้น อาการเวียนหัวและอาเจียน จึงไม่ใช่อาการของการตั้งครรภ์ แต่อาจเกิดจากสาเหตุ เช่น การมีความเครียด วิตกกังวลจากการสอบ นอนพักผ่อนไม่เพียงพอ หรือมีกระเพาะอาหารอักเสบ อาหารเป็นพิษ เป็นต้น ในเบื้องต้น ควรจิบน้ำเปล่าบ่อยๆ ทานอาหารที่ย่อยง่าย ไม่ทานรสจัดและอาหารมันๆ เพราะอาจกระตุ้นให้อาเจียนอีก นอนหลับพักผ่อนให้เพียงพอ ไม่ดูโทรศัพท์มือถือหรือใช้คอมพิวเตอร์มากไป เป็นต้น